2. «Searching for Sugar Man» (Sv./brit. Regi: Malik Bendjelloul) Musikkdokumentar om Sixto Rodriguez, som ga ut to plater i USA på begynnelsen av 70-tallet. Forventningene var store, men han floppet totalt. I stedet ble han superstjerne i Sør-Afrika, uten å vite om det.
5. «Operasjon Argo» (Am. Regi: Ben Affleck) Ben Affleck overbeviser stort i sitt tredje forsøk som regissør. «Argo» er en seriøs politisk thriller full av humor, lagt til 1979 og gisselkrisa i Teheran.
Årets sterkeste film. Emmanuelle Riva og Jean-Louis Trintignant skinner som den sofistikerte musikklærerinnen som sakte forsvinner fra seg selv, og ektemannen som blir redusert fra partner til pleier.
Mørke fremtidsvyer, spiss realitysatire, heftig høypulsaction og allusjoner til Romerriket går smidig sammen i det som burde blitt en kakofoni, men ender som kammermusikk.
Aardman-studioets pirater er modellert med tindrende barnlig uttrykksfullhet, erkebritisk underdrevne i replikkføringen og i det store og hele til å spise opp.
Tirsdag forrige uke gikk episode 5 på lufta og jeg er forbanna. Jeg er forbanna over at unge gutter og jenter finner programmet underholdende.
I episoden har to jenter bestemt seg for å ha trekant med en mannlig deltaker. De legger seg over ham. Han sier klart nei. De starter å beføle kjønnsorganet hans mens de ler. Han sier fortsatt klart og tydelig nei. Han tar bort hendene til jentene. Jentene fortsetter å beføle han.
Jentene presser tungene sine inn i munnen på han, fortsatt mens han sier nei. Jentene sier at han «egentlig vil». Begge jentene ligger oppå han mens de gnir seg inntil han. Etterpå løper jentene tilbake til de andre deltakerne og roper stolt at de har hatt trekant.
Jeg kan ikke gjøre annet enn å undres over hvordan seerne hadde reagert dersom rollene var byttet om. Tenk om det var to mannlige deltakere som la seg over en av kvinnene? Presser seg på henne, beføler henne og fortsetter selv om hun gjentatte ganger sier nei? Jeg tipper mange ville sagt seksuell trakassering, anmeld dem!
Så hvorfor griper ingen inn her? Hvor var produksjonsselskapet og Discovery? Det som ble vist i denne episoden framstår for meg som en oppfordring til overgrep. Programmet på sin side velger å fokusere på at mannen sa nei til trekant.
Vi forsøker å lære ungdommene våre å sette grenser for seg selv. At man skal respektere hverandre og kroppene våre. Et nei er et nei, uansett hvor mye mannen måtte ha rotet rundt med ulike kvinner inne på denne villaen. Discovery tar åpenbart ikke sitt samfunnsansvar alvorlig.
Gutter og jenter, dette er ikke virkeligheten. Selv om Discovery legitimerer denne dritten skal ikke vi gjøre det!
I flere år kjempet Sissel og Hugo Aurdal for å overbevise legene om at sønnens pusteproblemer skyldtes forstørrede mandler og polypper. Hver natt sluttet Torgeir (4) å puste. Et videoopptak av fireåringen fikk legene til å forstå alvoret.
Torgeirs nattlige kamp for nok luft var ren tortur både for ham og foreldrene. Rare lyder hørtes fra barnerommet. Etter hvert ble de svakere, før en uhyggelig stillhet fylte rommet. Brystkassa på den vesle kroppen trakk seg innover, magen blåste seg opp som en ballong, og en diger grop kom til syne under brystbeinet. Torgeir hadde sluttet å puste, igjen. Stillheten ble brutt av et lite gisp, et tegn på at veslegutten fikk luft i lungene igjen.
- Vi har slitt for å bli trodd, hatt problemer med å forklare. Legene har ikke forstått alvoret. De mente problemene ville forsvinne når gutten ble større, sier Sissel.
Men Torgeir vokste ikke tungpustetheten, snorkingen og trøttheten av seg, han ble bare verre. Mandler og barnepolypper hindret gutten i å puste skikkelig.
Sissel og Hugo hadde fått nok. De kontaktet øre-nese-halsspesialist Olav Skatvedt og festet sønnens nattlige kamp til videobåndet.
- Legene fikk sjokk. På Rikshospitalet fortalte de at samtlige leger gispet etter luft da de så videoen. Operasjon ble ordnet på flekken, forteller Hugo.
Og Torgeir er ikke til å kjenne igjen. I oktober i fjor ble han endelig kvitt «plageåndene»: mandler og barnepolypper ble skåret vekk. Nå senker freden og roen seg når pjokken sovner, han kjemper seg ikke lenger gjennom natta.
Før sommerferien i år fikk Oslo-skolen blankt nei til å få hjelp fra Nav i arbeidet med å spore opp elever og deres foreldre.
Oslo-skolen bruker betydelige ressurser på å kontakte foreldre og å spore opp elevene. Bare på Linderud skole i Groruddalen uteble 37 av 540 elever uten gyldig fravær ved skolestart i år. De siste sju årene har 1 409 barn i grunnskolealder ikke møtt til skolestart. Det tilsvarer 50 skoleklasser med 28 elever.
- I de sakene hvor opphold i Norge ikke blir dokumentert, stanses utbetalingen av barnetrygd. Nav sitter ikke på opplysninger om barnets oppholdssted i slike saker, opplyser Morten Dagre i departementets presse- og kommunikasjonsseksjon.
Newcastle kom til Brighton med tre seirer på rad i den engelske toppdivisjonen. Stoke, Swansea og West Ham var beseiret på rad og rekke, men Tomer Hemeds scoring for Brighton sørget for at rekken stoppet på tre.
Hjemmelaget satte Newcastle under et voldsomt press fra start, men gjestene holdt unna. Kampen roet seg etter hvert ned, og begge lag hadde store muligheter før pause, men kampen var målløs da annen omgang startet.
Newcastle tok over spillet etter baklengsmålet og presset på for utligning. Brighton sto imot og sørget for at alle poengene ble igjen på AMEX Stadium.
Brighton klatret opp på 13.-plass på tabellen etter seieren, mens Newcastle blir stående med ni poeng. Det holder til en åttendeplass.
Johaug tatt i doping - Slaktes av Russlands landslagssjef. Nå forklarer Antidoping Norge-sjefen hvorfor Johaug ikke ble testet på fire måneder - Dagbladet
Slaktes av Russlands landslagssjef. Nå forklarer Antidoping Norge-sjefen hvorfor Johaug ikke ble testet på fire måneder
(Dagbladet): Det er nå halvannen uke siden det ble kjent at Therese Johaug avla en positiv prøve på det forbudte stoffet clostebol 16. september. Tirsdag kom nyheten om at Johaug, forut for testen som ble gjort av Antidoping Norge hjemme i Oslo, ikke hadde blitt testet siden 10. mai.
Anders Solheim, daglig leder i Antidoping Norge, sier til Dagbladet at det er WADAs (Verdens antidopingbyrå) regelverk som legger premissene for planlegging av prøvetaking. Både WADA og Det internasjonale Skiforbundet (FIS) har i tillegg mulighet til å kontrollere utøvere.
- I en slik vurdering skal det blant annet legges vekt på idrettsgrenens fysiske arbeidskrav, den mulige prestasjonsforbedringen ved bruk av doping, de økonomiske incentivene, dopinghistorikk og annen tilgjengelig og relevant informasjon. Hensikten er å sørge for at det tas prøver der det er størst behov, sier Antidoping Norge-lederen.
I arbeidet som bidrar til å avgjøre hvor ofte en utøver testes, brukes biologiske profiler som over tid er dannet gjennom blod- og urinprøver, opplyser Solheim.
Stjernene avslører: Så ofte ble Kristoff, Saarinen, Lunde Pedersen og Fannemel dopingtestet i de 129 dagene Johaug ikke ble testet
Mange, deriblant Russlands tyske landslagssjef, har imidlertid sådd tvil om det er riktig at det går fire måneder uten testing av verdens beste, kvinnelige langrennsløper.
Andre, som den svenske SVT-profilen Hasse Svens, har gått så langt som å hevde at det er et bevis for at Norges Skiforbund i lengre tid har drevet med doping av sine utøvere.
- I en testplan skal det blant annet legges vekt på grenens konkurransesesong og oppbygging til konkurranse. Andre faktorer som det skal tas høyde for er skade, tidligere prøvesvar, herunder blod- og steroideprofiler, veksthormonavhengige markørprofiler og eventuelle brudd på meldeplikten, forklarer Solheim.
Han er derimot ikke imponert over uttalelsene til Russlands tyske landslagstrener. Kaggestad påpeker at utøvere som ofte blir testet gjerne er dem som er mest mistenkelige i antidopingmyndighetenes øyne.
- Jeg må noen ganger flire litt når jeg leser uttalelser fra utøvere som sier de blir testet hele tiden. Det er for meg bare å fortelle omverdenen at de er på en observasjonsliste. At en utøver blir testet ofte, kan være et dårlig tegn. Det kan tyde på at antidopingmyndighetene prøver å ta den utøveren.
FIS-leder Vegard Ulvangs motiv for å verne om diagonalgangen i klassisk langrenn, blir ofte misforstått. Det handler ikke bare om å bevare tradisjoner, men først og fremst om å unngå juks.
Ulvang er likevel klokkeklar i sitt budskap: Hvis klassisk langrenn utvikler seg videre til å bli en ren stakeøvelse, vil den forsvinne fra langrennsprogrammet. Da blir fristil eneste stilart i langrenn.
Årsaken handler ikke om konservative tanker om å bevare tradisjoner, men om å hindre juksetendensen i å utarte ytterligere.
- Stakefrie soner ble innført først og fremst i yngre klasser, fordi det var så mye juks i form av skøytetak i klassisk langrenn i juniorklassene. Det var ingen som trodde på meg først da jeg tok opp hvor mye juks det er, forteller Ulvang til Dagbladet.
- Norske juniorer tar større risiko enn Martin Johnsrud Sundby og verdenscupløperne. Man safer mer på verdenscupnivå og gjør det trygge, mens en junior som er på vei opp, tar mer risiko, forklarer Ulvang.
Langløpssirkuset er spesielt kritiske til den nye stavregelen. Det er de som har ledet an stakerevolusjonen, før Sundby adopterte den inn i verdenscupen i langrenn. Ulvang mener likevel at det er langløpsmiljøet som har størst grunn til å bevare diagonalgangen i klassisk langrenn.
Da 53-åringen var en aktiv langrennsløper i verdenstoppen, var han - som dagens løpere - skeptisk til endring.
- Nå må vi gjøre et liknende vedtak. Jeg var mer mot endring enn jeg er nå. Det er vanlig hos aktive. De aktive vil ha forutsigbarhet og lite endring. Da er det lett å si nei.
- Uansett, vi er inne i en toårig testfase for å se om det finnes egnede virkemidler for å kontrollere klassisk langrenn og aller viktigst: finne ut om løpere og ledere vil la seg kontrollere. Hvis ikke er friteknkk uten kontollører et utmerket alternativ. Beslutningen tas av nasjonene i fellesskap og en ting er helt sikkert: Ikke alle vil være enige, konkluderer Ulvang.
Terskeltrening er ikke bare effektivt for toppidrettsutøvere, også mosjonister vil dra god nytte av å trene på denne måten.
Målet er å komme under fire minutter på 1500 meter til sommeren, noe bare tre 40-åringer i Norge har klart før han.
Stikkordet er terskeltrening, en måte å trene på som blir mye brukt blant toppidrettsutøvere, men som også gir en svært god effekt for mosjonisten.
Men først en prat med Eystein Enoksen, professor på Seksjon for fysisk prestasjonsevne ved Idrettshøgskolen i Oslo.
Arrangementet i Phoenix Park søndag avslutter det første pavebesøket i Irland på 39 år. Under messen fortalte paven om da han dagen i forveien møtte åtte overlevende ofre for ulike typer overgrep, inkludert barn som ble tatt fra sine ugifte mødre.
I den irske byen Tuam deltok flere hundre mennesker søndag i en demonstrasjon i forbindelse med pavebesøket. Der leste de opp navnene på anslagsvis 800 babyer og småbarn som døde på et katolskdrevet barnehjem og ble begravd i en massegrav. Barna ble mellom 1925 og 1961 forvist til hjemmet fordi mødrene deres var ugifte.
En stille protest i byen Tuam ble navnene på 800 barn som døde ved et katolskdrevet barnehjem, lest opp. Foto: Niall Carson/PA via AP / NTB scanpix
Under messen ba paven om tilgivelse for samtlige former for maktmisbruk fra kirkens medlemmer og alle dens institusjoner.
– Vi ber om tilgivelse for denne tiden som gikk uten at det ble vist medlidenhet for de overlevende, sa paven.
Irske ofre for presters overgrep har under besøket uttrykt skuffelse over pavens gjentatte beklagelser og etterlyst at ordene følges av handling.
– Vi knytter Pride til noe seksualisert, sier foreldreparet som fredag lot være å sende barna i barnehagen.